wickkiey/tamil-wikipedia-chunked huggingface dataset:
# யூலிசெசு (விண்கலம்)

## விதி.

யூலிசெசு சூரிய மைய வட்டணையில் காலவரையின்றி தொடர முடியும். இருப்பினும் , வியாழனுடன் அதன் மறு சந்திப்புகளில் ஒன்றில் வியாழன் நிலவுகளில் ஒன்றுடன் நெருக்கமான பறத்தலே மோதலை உருவாக்கி, அதன் போக்கை மாற்றுவதற்கு போதுமானதாக இருக்கும். அப்போது யூலிசெசு சூரியனைச் சுற்றி ஒரு மீப்பரவளைவுத் தடவழியில் நுழைந்து சூரிய மண்டலத்தை விட்டு வெளியேறும் வாய்ப்புள்ளது.
# அமேடியசு தகவல் தொழில்நுட்பக் குழுமம்

**அமேடியசு தகவல் தொழில்நுட்பக் குழுமம்** (*Amadeus IT Group*) உலகளாவிய பயண மற்றும் சுற்றுலாத் துறைக்கான மென்பொருள் தயாரிப்புகள் மற்றும் சேவைகளை வழங்கும் முக்கிய எசுப்பானிய பன்னாட்டுத் தொழில்நுட்ப நிறுவனமாகும்.  
இந்த நிறுவனம், விமான நிறுவனங்கள், உணவு விடுதிகள், தங்கும் விடுதிகள், சுற்றுலா நிறுவனங்கள், பயண முகமைகள் மற்றும் பயணங்கள் தொடர்பான பிற வணிகங்கள் தங்கள் செயல்பாடுகளை மேம்படுத்த மென்பொருளை உருவாக்குவதில் கவனம் செலுத்தும் உலகின் முன்னணி வழங்குநராகும்.  
அமேடியசு நிறுவனம், இந்தியாவின் பெங்களூரு மற்றும் புனே நகரங்களில் மென்பொருள் ஆராய்ச்சி மற்றும் மேம்பாட்டுக்கான அலுவலகத்தைக் கொண்டுள்ளது.
# Module:NUMBEROF/meta

-- Return a table of statistics to be accessed once per page using mw.loadData.
-- The table contains active and closed counts for each project.  
local function makeData
local statistics = mw.ext.data.get('Wikipedia statistics/meta.tab') -- https://commons.wikimedia.org/wiki/Data:Wikipedia_statistics/meta.tab
local map = {}
for i, v in ipairs(statistics.schema.fields) do
map[v.name] = i -- name is lowercase
end
local iProject = map.project
local iStatus = map.status
local nrActive = {}
local nrClosed = {}
for _, v in ipairs(statistics.data) do
local project = v[iProject]
if v[iStatus] == 'active' then
nrActive[project] = (nrActive[project] or 0) + 1
else
nrClosed[project] = (nrClosed[project] or 0) + 1
end
end
return {
nrActive = nrActive,
nrClosed = nrClosed,
}
end  
return makeData
# அயோலோசைட்டு

**அயோலோசைட்டு** (*Aiolosite*) என்பது Na<sub>4</sub>Bi(SO<sub>4</sub>)<sub>3</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பன்னாட்டு கனிமவியலாளர் சங்கம் இக்கனிமத்தை Aio என்ற குறியீட்டால் அடையாளப்படுத்துகிறது. அரியவகை சோடியம் பிசுமத்து சல்பேட்டு கனிமம் என்றும் இக்கனிமம் வகைப்படுத்தப்படுகிறது. இத்தாலி நாட்டின் சிசிலி தீவில் உள்ள வல்கேனோ தீவில் அயோலோசைட்டு கனிமம் காணப்படுகிறது. ஏயோலசு என்ற கிரேக்க புராணக் கதாபாத்திரத்திலிருந்து இக்கனிமத்திற்கான அயோலோசைட்டு என்ற பெயர் வருவிக்கப்பட்டுள்ளது..
# மலபார் கழுத்துப்பட்டை மீன்கொத்தி

**மலபார் கழுத்துப்பட்டை மீன்கொத்தி** அல்லது **மலபார் வெள்ளை கழுத்துப்பட்டை மீன்கொத்தி** (அறிவியல் பெயர்: *Todiramphus chloris vidali*) என்பது கழுத்துப்பட்டை மீன்கொத்தியின் ஒரு துணையினம் ஆகும். இது மேற்கு இந்தியாவின் இரத்தினகிரி முதல் கேரளம் வரை காணப்படுகிறது.
# மலபார் கழுத்துப்பட்டை மீன்கொத்தி

## விளக்கம்

மைனா அளவுள்ள மலபார் கழுத்துப்பட்டை மீன்கொத்தியானது சுமார் 30 செ.மீ. நீளம் இருக்கும். இதன் அலகு முனை கருப்பாகவும் அடிப்பாகம் வெளிர் மஞ்சளாகவும் இருக்கும். விழிபடலம் ஆழ்ந்த பழுப்பு நிறத்திலும், கால்கள் சிலேட் கறுப்பு நிறத்திலும் இருக்கும். உச்சந்தலை, பிடரி, தலைப்பக்கங்கள் ஆகியன நீலங்கலந்த பசுமை நிறத்தில் இருக்கும். கழுத்தின் பக்கங்களும் கழுத்தின் மேல் பகுதியில் ஒரு பெரிய வெண்பட்டை இருக்கும். மேல் முதுகு பசுமை கலந்த நீல நிறமாகவும், கீழ் முதுகு, பிட்டம், வால் மேல் இறகுகள் ஆகியன நல்ல நீல நிறத்திலும் இருக்கும். வால் பசுமை தோய்ந்த கரு நீல நிறத்திலும், உடலின் அடிப்பகுதி வெண்மையாகவும் இருக்கும்.
# மலபார் கழுத்துப்பட்டை மீன்கொத்தி

## வாழிடம்

இது இந்தியாவின் மேற்கு கடற்கரைப் பகுதிகளில் இரத்தினகிரி முதல் கேரளம் வரை காணப்படுகிறது.
# கிரிசன் ஊடா

**கிரிசன் ஊடா** (Krishan Hooda) இந்தியாவைச் சேர்ந்த ஓர் அரசியல்வாதியாவார். 1945 -2000 ஆம் ஆண்டு காலத்தில் இவர் வாழ்ந்தார். 2009 ஆம் ஆண்டு முதல் 2020 ஆம் ஆண்டு வரை பரோதா சட்டமன்றத் தொகுதியிலிருந்து தேர்ந்தெடுக்கப்பட்டு அரியானா சட்டமன்ற உறுப்பினராகப் பணியாற்றினார். இந்திய தேசிய காங்கிரசு கட்சியின் பிரதிநிதியாக இருந்தார்.  
நான்கு முறை கர்கி சாம்ப்லா-கிலோய் சட்டமன்றத் தொகுதியில் போட்டியிட்டு வெற்றி பெற்றார்.
# கிரிசன் ஊடா

## ஆரம்ப வாழ்க்கை மற்றும் கல்வி

ஊடா அரியானாவின் கர்கி சாம்ப்லா கிலோயில் 1945 ஆம் ஆண்டில் பாலே ராமுக்கு மகனாகப் பிறந்தார்.  
ரோத்தக் நகரத்தில் உள்ள அரசு உயர்நிலைப் பள்ளியில் 9 ஆவது வகுப்பில் தேர்ச்சி பெற்றுள்ளார்.
# இரும்பு(II) செலீனேட்டு

**இரும்பு(II) செலீனேட்டு** (*Iron(II) selenate*) FeSeO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிலி மற்றும் பல்வேறு நீரேற்று வடிவங்களில் இரும்பு(II) செலீனேட்டு காணப்படுகிறது. இச்சேர்மத்தின் ஐந்து நீரேற்றானது [Fe(H<sub>2</sub>O)<sub>4</sub>]SeO<sub>4</sub>•H<sub>2</sub>O என்ற கட்டமைப்பில் தொடர்புடைய இரும்பு(II) சல்பேட்டின் கட்டமைப்பை ஒத்துள்ளது. பச்சை நிறத்தில் ஒரு படிகத் திண்மமாக எழுநீரேற்றும் அறியப்படுகிறது. ஆனாலிது நிலைப்புத்தன்மை அற்றதாகும்.
: Na<sub>2</sub>SeO<sub>4</sub> (sat.) + FeSO<sub>4</sub> → Na<sub>2</sub>SO<sub>4</sub> + FeSeO<sub>4</sub>  
இரும்பு மற்றும் செலீனிக் அமிலம் இரண்டும் வினைபுரிவதாலும் இரும்பு(II) செலினேட்டை உருவாக்குகிறது, ஆனால் ஓர் உடன் விளைபொருளும் உருவாகும்.:  
: Fe + H<sub>2</sub>SeO<sub>4</sub> → FeSeO<sub>4</sub> + H<sub>2</sub>↑
: 3 Fe + 4 H<sub>2</sub>SeO<sub>4</sub> → 3 FeSeO<sub>4</sub> + Se + 4 H<sub>2</sub>O
# இரும்பு(II) செலீனேட்டு

## செலீனியத்தின் ஆக்சோ எதிர்மின்னயனியைக் கொண்ட பிற இனங்கள்

(NH<sub>4</sub>)<sub>2</sub>Fe(SeO<sub>4</sub>)<sub>2</sub>•6H<sub>2</sub>O மற்றும் K<sub>2</sub>Fe(SeO<sub>4</sub>)<sub>2</sub>•6H<sub>2</sub>O போன்ற இரட்டை உப்புகளான தட்டன் உப்புகளும் அறியப்படுகின்றன.
இருப்பினும், இரும்பு(II) செலீனைட்டு (FeSeO<sub>3</sub>) அறியப்படவில்லை. இரும்பு(III) இன் செலினைட்டு மற்றும் பைரோசெலீனைட்டு தொடர்பான செய்திகள் வெளியிடப்பட்டன.
# கோனா இரகுபதி

**கோனா இரகுபதி** (Kona Raghupathi) இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். ஆந்திரப் பிரதேச சட்டப் பேரவையில் பாபட்லா தொகுதியை இவர் பிரதிநிதித்துவப்படுத்துகிறார். 2014 ஆம் ஆண்டில் இந்தியாவின் ஆந்திரப் பிரதேசத்தில் உள்ள பாபட்லா சட்டமன்றத் தொகுதியின் சட்டமன்ற உறுப்பினராக பணியாற்றத் தேர்ந்தெடுக்கப்பட்டார். ஒய்எசுஆர் காங்கிரசு கட்சியை **கோனா இரகுபதி** பிரதிநிதித்துவப்படுத்துகிறார்.
# கோனா இரகுபதி

## ஆரம்ப கால வாழ்க்கை

கோனா ரகுபதி மகாராட்டிரா மற்றும் சிக்கிம் மாநிலங்களின் முன்னாள் ஆளுநராக இருந்த கோனா பிரபாகர ராவுக்கு மகனாகப் பிறந்தார்.
# கோனா இரகுபதி

## அரசியல் வாழ்க்கை

2014 ஆம் ஆண்டில், இவர் ஒய்எசுஆர் காங்கிரசு கட்சியின் சார்பில் பாபட்லா சட்டமன்றத் தொகுதியில் போட்டியிட்டு , 2014 ஆம் ஆண்டு ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் அன்னம் சதீசு பிரபாகரை எதிர்த்து வெற்றி பெற்றார். 2019 ஆம் ஆண்டு ஆந்திரப் பிரதேசத்தில் இருந்து பாபட்லா தொகுதியில் சட்டமன்ற உறுப்பினராக வெற்றி பெற்றார். இவர் ஆந்திரப் பிரதேச சட்டப் பேரவையின் துணைத் தலைவரும் ஆவார்.
# இரும்பு(II) கார்பனேட்டு

**இரும்பு(II) கார்பனேட்டு** (*Iron(II) carbonate*) என்பது FeCO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரசு கார்பனேட்டு என்ற பெயராலும் அறியப்படுகிறது. இயற்கையில் சிடரைட்டு என்ற கனிமமாக இரும்பு(II) கார்பனேட்டு தோன்றுகிறது. சாதாரண சுற்றுப்புறச் சூழ்நிலையில் இது Fe<sup>2+</sup> நேர்மின் அயனியும் CO<sub>3</sub><sup>2−</sup> எதிர்மின் அயனியும் கொண்ட பச்சை-பழுப்பு நிறத்தில் திண்மநிலை அயனிச் சேர்மமாகக் காணப்படுகிறது.
# இரும்பு(II) கார்பனேட்டு

## பயன்கள்

இரும்பு கார்பனேட்டு இரத்த சோகைக்கு சிகிச்சையளிப்பதற்கு இரும்பு உணவு நிரப்பியாக பயன்படுத்தப்படுகிறது.
# இரும்பு(II) கார்பனேட்டு

## நச்சுத் தன்மை

இரும்பு கார்பனேட் சற்று நச்சுத்தன்மை கொண்டது; 0.5 முதல் 5 கிராம்/கிலோ (70 கிலோ எடையுள்ள நபருக்கு 35 முதல் 350 கிராம் வரை) வாய்வழி மரணமடையும் வாய்ப்பு உள்ளது.
# ரோத்தாஸ் கோட்டை, பீகார்

**ரோத்தாஸ்கர்** அல்லது **ரோத்தாஸ் கோட்டை** இந்தியாவின் பீகாரில் உள்ள ரோத்தாஸ் என்ற சிறிய நகரத்தில் சோன் ஆற்றுப் பள்ளத்தாக்கில் அமைந்துள்ளது.
# ரோத்தாஸ் கோட்டை, பீகார்

## அமைவிடம்

கோட்டை 24° 57′ வடக்கிலும், 84° 2′ கிழக்கிழும் சன் ஆற்றின் மேல் பகுதியில் அமைந்துள்ளது. சசாராம் நகரத்திலிருந்து கோட்டையை அடைய இரண்டு மணி நேரம் ஆகும். தெஹ்ரி நகரத்திலிருந்தும் இதை எளிதாக அடையலாம். இது மிகவும் நல்ல சாலை வசதியைக் கொண்டுள்ளது. அக்பர்பூர் வழியாகவும் கோட்டையை எளிதில் அடையலாம். இந்தக் கோட்டை கடல் மட்டத்திலிருந்து சுமார் 1500 அடி உயரத்தில் அமைந்துள்ளது. பழமையான 2000 சுண்ணாம்புப் படிகள் யானைகளுக்கானதாக இருக்கலாம். கோட்டைக்கு நன்கு பாதுகாக்கப்பட்ட நுழைவாயில்களுடன் அமைந்துள்ளாது. பல வாயில்களில் முதலாவதாக, ஒரு பாழடைந்த வாயில் அங்கு காணப்படுகிறது. கோட்டையின் இடிபாடுகளைக் காண இங்கிருந்து மற்றொரு மைல் அல்லது அதற்கு மேல் நடக்க வேண்டும்.
# ரோத்தாஸ் கோட்டை, பீகார்

## வரலாறு

ரோத்தாஸின் ஆரம்பகால வரலாறு தெளிவற்றது. உள்ளூர் கதைகளின் படி, ரோத்தாஸ் மலை ஒரு புகழ்பெற்ற மன்னன் அரிச்சந்திரனின் மகனான ரோகிதாஸ்வாவின் நினைவாக பெயரிடப்பட்டது. இருப்பினும், ரோகிதாஸ்வா பற்றிய புனைவுகள் இந்தப் பகுதியைப் பற்றி எதுவும் குறிப்பிடவில்லை. மேலும் 7 ஆம் நூற்றாண்டுக்கு முந்தைய இடிபாடுகள் எதுவும் அந்த இடத்தில் காணப்படவில்லை.
ரோத்தாஸ் முத்திரை.]]
ரோத்தாஸில் உள்ள மிகப் பழமையான சிறிய கல்வெட்டு ஒன்றில் " மகாசமந்தா சசாங்க-தாவா" எனக் குறுப்பிடப்பட்டுள்ளது. இதை வரலாற்றாசிரியர் ஜான் பெய்த்புல் ப்ளீட் கௌட மன்னன் சசாங்கனுடன் அடையாளம் காட்டினார். வங்காளம் மற்றும் ஒடிசா பகுதிகளில் முறையே ஆட்சி செய்த சந்திர வம்சத்தினர் மற்றும் துங்க வம்சத்தினர், ரோகிதகிரி என்ற இடத்தில் தங்கள் தோற்றத்தை கூறிவந்தனர். இது நவீன ரோத்தாஸாக இருக்கலாம். இருப்பினும், இந்த கோட்பாட்டை உறுதிப்படுத்த ரோத்தாஸில் எந்த ஆதாரமும் கிடைக்கவில்லை.  
கி.பி.1223 தேதியிட்ட (1279 விக்ரம் நாட்காட்டி ) கல்வெட்டு, ரோத்தாஸ்கர் சிறீ பிரதாபன் என்பவர் வசம் இருந்ததாகக் கூறுகிறது. அவர் ஒரு "யவன" படையை தோற்கடித்ததாக கல்வெட்டு கூறுகிறது; இங்கு "யவன" என்பது ஒரு முஸ்லிம் தளபதியைக் குறிக்கும். எஃப். கீல்ஹார்ன் சிறீ பிரதாபனை கயரவல வம்சத்தைச் சேர்ந்தவராக அடையாளம் காட்டினார், அவருடைய கல்வெட்டுகள் ரோத்தாஸ் மாவட்டத்தில் உள்ள மற்ற இடங்களில் கண்டுபிடிக்கப்பட்டுள்ளன. இந்த வம்சத்தின் உறுப்பினர்கள் ஜபிலா பிரதேசத்தை நிலப்பிரபுக்களாக ஆட்சி செய்தனர். ஒருவேளை ககதவாலர்களாக இருக்கலாம். ககதவாலர்கள் அநேகமாக நவீன கர்வார்களால் பிரதிநிதித்துவப்படுத்தப்பட்டிருக்கலாம்.  
கிபி 1539 வரை, கோட்டை இந்து அரசர்களின் கைகளில் இருதது. பின்னர், சேர் சா சூரியின் கைகளுக்குச் சென்றது. சேர் ஷா சூரி முகலாயப் பேரரசர் உமாயூனுடன் சுனாரில் நடந்த சண்டையில் கோட்டையை இழந்தார். சூரியின் ஆட்சியின் போது 10000 ஆயுதமேந்திய வீரர்கள் கோட்டையை பாதுகாத்தனர். மேலும், இது ஒரு நிரந்தர பாதுகாப்பு அரணாகத் திகழ்ந்தது.  
சேர் சா சூரியின் தளபதியான ஐபத் கான் கி.பி 1543 இல் கோட்டையின் மேற்கில் அமைந்துள்ள ஜாமி மசூதியைக் கட்டினார். இது வெள்ளை மணற்கற்களால் ஆனது. மேலும், ஒரு மினாரட்டுடன் ஒவ்வொன்றும் மூன்று குவிமாடங்களைக் கொண்டுள்ளது. சேர் சாவிடம் கண்காணிப்பாளராக பணியாற்றிய *தரோகா* அல்லது ஹப்ஷ் கானின் கல்லறையும் இங்கு உள்ளது.  
கிபி 1558 இல், அக்பரின் தளபதியும் ஆளுநருமான ராஜா மான் சிங் ரோத்தாஸை ஆட்சி செய்தார். வங்காளம் மற்றும் பீகாரின் ஆளுநராக, ரோத்தாஸை அணுக முடியாத தன்மை மற்றும் பிற இயற்கை பாதுகாப்புகளைக் கருத்தில் கொண்டு தனது தலைமையகமாக மாற்றினார். அவர் தனக்கென 'மகால் செராய்' என்ற அரண்மனையை கட்டினார், கோட்டையின் மற்ற பகுதிகளை புதுப்பித்து, குளங்களைத் தூய்மைப்படுத்தினார். பாரசீக பாணியில் தோட்டங்களை உருவாக்கினார். இந்த அரண்மனை வடக்கு-தெற்கு அச்சில் கட்டப்பட்டுள்ளது. மேற்கு நோக்கி அதன் நுழைவாயிலுடன் முன்னால் வீரர்களுக்கான முகாம்கள் உள்ளன. கோட்டை இன்றும் நல்ல நிலையில் உள்ளது.  
கோட்டையின் எச்சங்கள் 42 சதுர கிமீ பரப்பளவில் பரவியுள்ளதால் இது உலகின் மிகப்பெரிய கோட்டைகளில் ஒன்றாக கருதப்படுகிறது. இது 83 வாயில்கள் மற்றும் பல மறைவான நிலத்தடி இடங்கள் மற்றும் சுரங்கங்களின் வலையமைப்பைக் கொண்டுள்ளது.  
பிரதான வாயில் 'ஹாதியா போல்' அல்லது 'யானை வாயில்' என்று அழைக்கப்படுகிறது. வாயிலை அலங்கரித்த இரண்டு யானைகளின் பெயரால் பெயரிடப்பட்டது. இங்கிருக்கும் வாயில்களில் மிகப்பெரியதான் இது கி.பி 1597 இல் கட்டப்பட்டது.
# ரோத்தாஸ் கோட்டை, பீகார்

## வரலாறு

### பிள்ளையார் கோயில்

மான் சிங் அரண்மனைக்கு மேற்கே அரை கிலோமீட்டர் தொலைவில் பிள்ளையார் கோயில் ஒன்று உள்ளது. கோயிலின் கருவறை இரண்டு மண்டப வழிகளை நோக்கி உள்ளது. உயரமான திணிப்பு மேற்கட்டுமானம் இராஜபுதன பாணி ( இராசத்தான் ) கோயில்கள், குறிப்பாக கிபி 8 ஆம் நூற்றாண்டில் கட்டப்பட்ட ஜோத்பூருக்கு அருகிலுள்ள ஓசியன் கோயில்கள் மற்றும் கிபி 17 ஆம் நூற்றாண்டில் சித்தூரில் உள்ள மீரா பாய் கோயில் ஆகியவற்றை ஒத்துள்ளது.
# ரோத்தாஸ் கோட்டை, பீகார்

## வரலாறு

### தொங்கும் வீடு

மேலும் மேற்கு திசையில் சில கட்டுமானங்கள் நடந்திருக்க வேண்டும். இருப்பினும் அது என்ன என்பதற்கு எழுத்துப்பூர்வ ஆதாரம் இல்லை. இங்கிருந்து நேராக வழியில் எந்த தடையும் இல்லாமல் 1500 அடி கீழே இது இருப்பதால் உள்ளூர்வாசிகள் இதை 'தொங்கும் வீடு' என்று அழைக்கிறார்கள். இந்த இடம் ஒரு குகையின் வாயிலில் உள்ளது. அங்கு ஒரு முஸ்லிம் பக்கிரி புதைக்கப்பட்டுள்ளதாகவும், அவர் இங்கிருந்து மூன்று முறை பள்ளத்தாக்கில் வீசப்பட்டதாகவும், கை, கால் கட்டப்பட்டிருந்தாலும், ஒவ்வொரு முறையும் காயமின்றி தப்பியதாகவும் இறுதியில் அவர் குகையில் அடக்கம் செய்யப்பட்டதாகவும் ஒரு கதை உள்ளது.
# ரோத்தாஸ் கோட்டை, பீகார்

## இதனையும் காண்க

- சேர் சா சூரியின் கல்லறை
- முங்கர் கோட்டை
# பசவனகுடி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | பி. ஆர். ராமய்யா | இந்திய தேசிய காங்கிரஸ் |
| 1957 | எல். எஸ். வெங்காஜி ராவ் |  |
| 1962 | எம். கிருஷ்ணப்பா |  |
| 1967 | பி. திம்மய்யா | சுயேச்சை |
| 1972 | அமீர் ரஹமத்துல்லா கான் | இந்திய தேசிய காங்கிரஸ் |
| 1978 | டி. ஆர். ஷாமண்ணா | ஜனதா கட்சி |
| 1980 | பாரதிய ஜனதா கட்சி |  |
| 2013 |  |  |
| 2018 |  |  |
| 2023 | } |  |
**குறிப்பு**
# மோட்டூரு அனுமந்த இராவு

**மோட்டூரு அனுமந்த இராவு** (*Moturu Hanumantha Rao*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு முதல் 2001 ஆம் ஆண்டு வரையிலான காலத்தில் இவர் வாழ்ந்தார். தென்னிந்தியாவின் ஆந்திரப் பிரதேச மாநிலத்தில் ஒரு பொதுவுடைமைக் கட்சித் தலைவராக இருந்தார்.  
விசயவாடாவில் இருந்து வெளிவந்த பொதுவுடைமை இயக்கப் பத்திரிகையான பிரச்சாசக்தியின் நிறுவனர்-ஆசிரியர் என்று அறியப்படுகிறார். 1981 ஆம் ஆண்டு ஆகத்து மாதம் 1 ஆம் தேதியன்று இ.எம்.எசு நம்பூதிரிபாட்டு அவர்களால் முதல் இதழ் வெளியிட்டபோது, பி.சுந்தரய்யா தலைமையிலும், மோட்டூரு அனுமந்த இராவு ஆசிரியரின் தலைமையிலும் பிரச்சாசக்தி நாளிதழாக வெளிவந்தது.  
(i) மெட்ராசு சட்டமன்றம் மற்றும் ஆந்திரப் பிரதேச சட்டமன்றம், 1952-55,  
(ii) ஆந்திரப் பிரதேச சட்ட மேலவை, 1978-84 மற்றும்  
(iii) மாநிலங்களவை 3-4-1988 முதல் 2-4-1994 வரை; தலைவர், தொழில்துறை தொடர்பான நாடாளுமன்ற நிலைக்குழு, மாநிலங்களவை , 1993-94; செயலாளர், சிபிஐ (எம்), 1964-82 ஆந்திரப் பிரதேச மாநிலக் குழு; சில நூல்களின் ஆசிரியர்.  
மோட்டூரு அனுமந்த இராவு 2001 ஆம் ஆண்டில் இறந்தார்.
# அப்துல் அஹத் மொமந்த்

**அப்துல் அஹத் மொமந்த்** (*Abdul Ahad Momand*; பிறப்பு 1959) ஒரு ஆப்கான்-ஜெர்மானியரும், முன்னாள் ஆப்கானிய விமானப்படை விமானியும் ஆவார். இவர் விண்வெளிக்கு பயணம் செய்த முதல் மற்றும் தற்போது வரையுள்ள ஒரே ஆப்கானிய குடிமகனாவார். விண்வெளியில் இருந்து இவர் தனது தாயுடன் தொலைபேசியில் பஷ்தூ மொழியில் பேசியபோது, விண்வெளியில் அதிகாரப்பூர்வமாக பேசப்பட்ட நான்காவது மொழியானது.  
இவர் சோயுஸ் டிஎம்-6 குழு உறுப்பினர்களில் ஒருவராக ஆனார். மேலும், 1988 இல் மீர் விண்வெளி நிலையத்தில் ஒரு சோவியத் விண்வெளித் திட்ட ஆராய்ச்சி விண்வெளி வீரராக ஒன்பது நாட்கள் கழித்தார். ஆப்கானிஸ்தான் விண்வெளி வீரராக பல சாதனைகளை படைத்துள்ளார். சுல்தான் பின் சல்மான் அல் சவுத், முகமது பாரிஸ் மற்றும் மூசா மனரோவ் ஆகியோருக்குப் பிறகு, விண்வெளிக்குச் சென்ற முதல் ஆப்கானிஸ்தான் குடிமகன் மற்றும் நான்காவது முஸ்லிலீம் ஆவார்.
# அப்துல் அஹத் மொமந்த்

## சுயசரிதை

மொமந்த் 1959 ஆம் ஆண்டு ஆப்கானிஸ்தானின் கசுனி மாகாணத்தில் உள்ள ஆண்டார் மாவட்டத்தில் சர்தே பந்த் என்னுமிடத்தில் பிறந்தார். இவர் பஷ்தூன் இனக்குழுவின் மொமந்த் என்ற பழங்குடியினத்தைச் சேர்ந்தவர். தனது ஆரம்பப் பள்ளிப் படிப்பை முடித்த பிறகு, 1976 இல் 17 வயதில் காபூல் பாலிடெக்னிக் பல்கலைக்கழகத்தில் நுழைந்தார். ஒருவருடம் க்ழித்து பட்டம் பெற்றார். பின்னர், 1978 இல் இராணுவத்தில் சேர்ந்தார். பின்னர் விமானி பயிற்சிக்காக சோவியத் ஒன்றியதிற்கு அனுப்பப்பட்டார். அங்கு கிராஸ்னோடர் உயர் விமானப்படை பள்ளி மற்றும் கியேவ் உயர் விமானப்படை பொறியியல் பள்ளி ஆகியவற்றில் படித்தார். 1981 இல் ஆப்கானிஸ்தானுக்குத் திரும்பிய இவர் தரவரிசையில் உயர்ந்து, தலைமை நேவிகேட்டராக ஆனார். 1984 இல் ககரின் விமானப்படை கழகத்தில் பயிற்சி பெற சோவியத் ஒன்றியத்திற்கு திரும்பினார். 1987 இல் பட்டம் பெற்ற பிறகு, சோவியத் விண்வெளித் திட்டத்திற்கான விண்வெளிவீரரராக தேர்ந்தெடுக்கப்பட்டார்.
# அப்துல் அஹத் மொமந்த்

## விண்வெளியில்

மீர் விண்வெளி நிலையத்தில் ஒன்பது நாட்கள் தங்கியிருந்த போது, மொமந்த் தனது நாட்டின் புகைப்படங்களை எடுத்தார். வானியற்பியல், மருத்துவம் மற்றும் உயிரியல் சோதனைகளில் பங்கேற்றார். தனது நாட்டின் அதிபர் முகமது நஜிபுல்லாவிடம் பேசினார். மேலும் குழுவினருக்கு ஆப்கானிஸ்தான் தேநீர் காய்ச்சினார். ஆப்கானிஸ்தான் அரசாங்கத்தின் வேண்டுகோளின் பேரில் மொமந்த் விண்வெளியில் குர்ஆனை ஓதுவதையும் பதிவு செய்தார்.
# அப்துல் அஹத் மொமந்த்

## தரையிறக்கம்

லியாகோவ் மற்றும் மொமந்த் ஆகியோர் சோயுஸ் டிஎம்-5 விண்வெளி கப்பலில் பூமிக்குத் திரும்பினர். செப்டம்பர் 6 ஆம் தேதி திட்டமிடப்பட்ட விண்கலத்தின் தரையிறக்கம் இயந்திர சிக்கல்கள் காரணமாக தாமதமானது. மாஸ்கோ வானொலி, லியாகோவ் மற்றும் மொமந்த் நன்றாக இருப்பதாகவும், தரைக்கட்டுப்பாட்டு அலுவலகத்துடன் தொடர்பில் இருப்பதாகவும் உறுதியளித்தது. ஒரு நாள் கழித்து, சோயுஸ் டிஎம்-5 ஜெஸ்கஸ்கான் அருகே தரையிறங்கியது.
செப்டம்பர் 7, 1988 அன்று “சோவியத் ஒன்றியத்தின் நாயகன்” என்ற பட்டமும், “ஆப்கானிஸ்தான் ஜனநாயகக் குடியரசின் நாயகன்” மற்றும் “லெனின் ஆணை” என்ற பட்டமும் மொமந்திற்கு வழங்கப்பட்டது.  
இவர் நாடு திரும்பியதும், பொது விமானப் போக்குவரத்து துணை அமைச்சராக நியமிக்கப்பட்டார்.  
1992 இல் முகமது நஜிபுல்லாவின் அரசாங்கம் வீழ்ச்சியடைந்தபோது அரியானா ஏர்லைன்ஸ் தொடர்பான புகாரைத் தீர்க்க மொமந்த் இந்தியாவில் இருந்தார். பின்னர் ஜெர்மனிக்கு குடிபெயர முடிவு செய்து, அங்கு புகலிடம் கோரி, 2003 இல் ஜெர்மன் குடிமகனாக ஆனார். அங்கு அச்சிடும் சேவையில் பணிபுரிந்தார். இப்போது இசுடுட்கார்ட் அருகிலுள்ள ஆஸ்ட்ஃபில்டர்னில் கணக்காளராக பணியாற்றுகிறார். இவர் 2010 இல் "விண்வெளி ஆய்வில் தகுதிக்கான" உருசிய பதக்கத்தைப் பெற்றார். தனது விண்வெளிப் பயணத்தின் இருபத்தைந்தாவது ஆண்டு நிறைவை முன்னிட்டு, முன்னாள் அதிபர் ஹமித் கர்சாயின் வேண்டுகோளின் பேரில், 2013 இல் ஆப்கானிஸ்தானுக்குத் திரும்பினார்.
# ஏஞ்சலா போர்சுக்கு

**ஏஞ்சலா போர்சுக்கு** (*Angela Borsuk*) இசுரேல் நாட்டைச் சேர்ந்த ஒரு சதுரங்க வீராங்கனையாவார். 1967 ஆம் ஆண்டு ஆகத்து மாதம் 29 ஆம் தேதியன்று இவர் பிறந்தார். இவர் முன்னதாக சோவியத் யூனியன் மற்றும் உக்ரைனை பிரதிநிதித்துவப்படுத்தினார். ஏஞ்சலா போர்சுக் உக்ரைனில் உள்ள கெர்சனில் பிறந்தார் ஏஞ்சலா போர்சுக் தனது சதுரங்க வாழ்க்கையில் அதிக முறை இசுரேல் நாட்டைப் பிரதிநிதித்துவப்படுத்தியுள்ளார். .  
ஏஞ்சலா போர்சுக்கு 1999 ஆம் ஆண்டில் ஐரோப்பிய சதுரங்க வெற்றியாளர் போட்டியில் இசுரேலிய தேசிய சதுரங்க அணிக்காக அறிமுகமானார், மேலும் இவரது தனிப்பட்ட வெற்றிகளுக்காக வெள்ளிப் பதக்கத்தைப் பெற்றார். மீண்டும் 2005, 2007, 2009, 2011 மற்றும் 2013 ஆண்டுகளில் நடந்த இதே போட்டியில் இசுரேலுக்காக பங்கேற்றார்.
# அறிக்கை அட்டை

ஓர் **அறிக்கை அட்டை** (Report card) அல்லது **பிரித்தானிய ஆங்கிலத்தில் முன்னேற்ற அறிக்கை, சாதனை அறிக்கை** என்பது ஒரு மாணவரின் கல்வி ரீதியிலான செயல்திறனைத் தெரிவிக்கிறது. பெரும்பாலாக, ஆண்டுக்கு ஒருமுறை முதல் நான்கு முறை பள்ளி மாணவருக்கு அல்லது மாணவரின் பெற்றோருக்கு அறிக்கை அட்டை வழங்கப்படுகிறது. ஒரு பொதுவான அறிக்கை அட்டை, ஒரு மாணவரின் பள்ளிச் செயல்பாடுகளின் தரத்தை தீர்மானிக்க ஒரு தர அளவைப் பயன்படுத்துகிறது. அறிக்கை அட்டைகள் தற்போது கணினிகள் மூலம் தானியங்கு வடிவில் வழங்கப்படுகின்றன மற்றும் சில சமயங்களில் அஞ்சல் மூலமும் அனுப்பப்படலாம். பாரம்பரிய பள்ளி அறிக்கை அட்டைகளில் மாணவர்களின் பணி மற்றும் நடத்தை பற்றிய தனிப்பட்ட கருத்துகளை ஆசிரியர்கள் பதிவு செய்ய குறிப்புகள் எனும் பகுதி உள்ளது.  
"அறிக்கை அட்டை" என்ற சொல், ஏதேனும் ஒரு முறையான பட்டியல் மற்றும் மதிப்பீட்டை விவரிக்கப் பயன்படுகிறது. எடுத்துக்காட்டாக, அமெரிக்காவில் உள்ள பல மாநிலங்கள் பள்ளிகளின் செயல்திறன் குறித்த அறிக்கை அட்டைகளை அவற்றின் கல்வித் துறைகள் மூலம் வழங்குகின்றன. அரசியல் எடுத்துரைத்தல் குழுக்கள் பெரும்பாலும் சட்டமன்ற உறுப்பினர்கள் மீது "அறிக்கை அட்டைகளை" வழங்குவார்கள், பிரச்சினைகளில் அவர்களின் நிலைப்பாடுகளின் அடிப்படையில் அவர்களை "தரப்படுத்துதல்" செய்வார்கள்.
# அறிக்கை அட்டை

## புவியியல் பகுதி வாரியாக அறிக்கை அட்டைகள்

### முன்னாள் யூகோஸ்லாவியா

முன்னாள் யூகோஸ்லாவியாவில், அறிக்கை அட்டைகளில் அந்த முழு ஆண்டிற்கான தரங்களும், மாணவரின் நேர்மறையான மற்றும் எதிர்மறையான கருத்துக்களும் கல்வி சார் சாதனைகளும் அடங்கியிருக்கும்.
# அறிக்கை அட்டை

## புவியியல் பகுதி வாரியாக அறிக்கை அட்டைகள்

### ஐக்கிய இராச்சியம்

ஐக்கிய இராச்சிய மேல்நிலைப் பள்ளிகளில் ஆண்டிற்கு ஒரு முறை எழுத்துப்பூர்வமான அறிக்கை அட்டைகள் வழங்கப்படுகின்றன. பொது மேல்நிலைக் கல்வி மாணவர்களுக்கு புதிய தரநிலை அறிக்கை முறையில் A* இலிருந்து G வரை அல்லது U- 9 முதல் 1 வரை வழங்கப்படுகிறது. 2010இல் அனைத்துப் பெற்றோர்களுக்கும் அறிக்கை அட்டை கிடைக்கும் வகையில் மின்னணு தரப் புத்தகமாக கிடைக்க வேண்டும் என்ற தேவையை ஏற்படுத்தியது.
# மாதவரம் நெடுஞ்சாலை

**மாதவரம் நெடுஞ்சாலை** என்பது தமிழ்நாடு மாநிலத்தில் சென்னை மாவட்டத்தின் பெரம்பூர் புறநகர்ப் பகுதியில் எப்போதும் கூட்டமாகக் காணப்படும் ஒரு நெடுஞ்சாலை ஆகும். சென்னை மாநகரின் முக்கியமான வியாபார மையங்களில் இச்சாலைப் பகுதியும் ஒன்றாகும். இச்சாலையில், முக்கியமான தொழிற்சாலைகள் நிறைந்த 'அமால்கமேசன் குழும' தொழிற்தோட்டம் (உதாரணமாக, சார்ட்லோ இந்தியா லிமிடெட்), ஜவுளி வியாபார நிறுவனங்கள், எரிபொருள் விற்பனை நிலையங்கள், உணவுக் கூடங்கள், மின்னணு உபகரண கடைகள், பல்பொருள் அங்காடிகள், வீட்டு உபயோக பொருட்கள் விற்பனையகங்கள், திரையரங்க வளாகம், 'இண்டேன்' வாயு முகமை, செல்பேசி சேவை மையங்கள், தங்க நகைக் கடைகள், பூ வியாபாரிகள், பழ விற்பனையாளர்கள், தேநீர் விடுதிகள், வங்கிகள், இருசக்கர வாகன விற்பனையகம் ஆகிய தொழில் சார்ந்தோர் உண்டு.  
பெரம்பூர், வியாசர்பாடி, திரு. வி. க. நகர், செம்பியம், அகரம், ஜவஹர் நகர், பெரவள்ளூர், பெரியார் நகர், கொளத்தூர், மூலக்கடை, மாதவரம், மாத்தூர், மணலி, எர்ணாவூர், எண்ணூர், மீஞ்சூர், பாரிமுனை போன்ற முக்கியமான புறநகர்ப் பகுதிகளுக்குச் செல்லும் தனிநபர் வாகனங்கள் மற்றும் பேருந்துகள் இச்சாலை வழியாக அதிகளவில் பயணிக்கின்றன.
# மாதவரம் நெடுஞ்சாலை

## மெட்ரோ இரயில் திட்டம்

சென்னை மெட்ரோ இரயில் இரண்டாம் கட்ட மூன்றாவது வழித்தடத்தில் மாதவரம் நெடுஞ்சாலை மெட்ரோ இரயில் நிறுத்தமும் ஒன்று. இதற்கான சுரங்கம் தோண்டும் பணிகளுக்காக, எந்திரங்கள் மாதவரம் நெடுஞ்சாலை பகுதிக்கு வந்துள்ளன.
# விண்டு (விண்கலம்)

குளோபல் ஜியோஸ்பேஸ் சயின்ஸ் (GGS) விண்டு விண்கலம் என்பது சூரியக் ***காற்று,*** புவியின் காந்த மண்டலத்தில் நிகழும் கதிரலைகளையும் மின்மத்தையும் ஆய்வு செய்ய வடிவமைக்கப்பட்ட நாசாவின் ஒரு அறிவியல் விண்கலம் ஆகும். இது 1994 நவம்பர் 1 அன்று 09:31:00 ஒபொநே மணியளவில் புளோரிடா, மெரிட் தீவில் உள்ள கேப் கனாவெரல் விமானப்படை நிலையத்தில் மெக்டோனல் டக்ளசு டெல்டா II 7925 - 10 ஏவூர்தி வழியாக ஏவப்பட்டது. நியூ ஜெர்சியின் கிழக்கு வின்ட்சர் நகரியத்தில் உள்ள மார்ட்டின் மேரியெட்டா வான், விண்வெளி பிரிவால் *விண்டு விண்கலம்* வடிவமைக்கப்பட்டு உருவாக்கபட்டது. இந்த செயற்கைக்கோள் தற்சுழற்சி நிலைப்படுத்தப்பட்ட உருளை வடிவ செயற்கைக்கோள் ஆகும் , இதன் விட்டம் 2.4 மீட்டர் (7 அடி 10 அங்குலம்), உயரம் 1.8 மீட்டர் (5 அடி, 11 அங்குலம்) ஆகும் .  
விண்கலத்தின் முதல்ல் பணியாகச் சூரியனை எல் 1 லாக்ராஞ்சியன் புள்ளியில் சுற்றுவதாகவே இருந்தது. ஆனால்காந்த மண்டலத்தையும் நிலாச் சூழலுக்கும் அருகில் ஆய்வு செய்ய சூரிய, எல்லியக் கோள நோக்கீட்டகமும் (SOHO) மேம்பட்ட உட்கூறு தேட்டக்கலமும் (ACE) அதே இடத்திற்கு அனுப்பப்படத் திட்டம்மிட்டதால், இதன் ஏவுதலும் தாமதமானது. *விண்டு* 2004 மே முதல் தொடர்ந்து எல் 1 புள்ளியில் உள்ளது மற்றும் தொடர்ந்து இயங்கி வருகிறது. ஆம் ஆண்டு நிலவரப்படி விண்டு தற்போது குறைந்தது 2070 வரை எல் 1 புள்ளியில் இன்னும் 50 ஆண்டுகளுக்கு மேல் நீடிக்கும் அளவுக்கு எரிபொருளைக் கொண்டுள்ளது. விண்டு தொடர்ந்து தரவுகளைத் திரட்டி வருகிறது , மேலும் 2022 ஆம் ஆண்டின் இறுதிக்குள் 6,780 க்கும் மேற்பட்ட அறிவியல் வெளியீடுகளுக்கு தரவுகளைப் பங்களித்துள்ளது.  
கிரீன்பெல்ட் மேரிலாந்தில் உள்ள கோடார்டு விண்வெளிப் பறப்பு மையத்தில் கட்டிடம் 14 இல் உள்ள பல திட்ட செயல்முறைகள் மையத்தில் (எம். எம். ஓ. சி) இருந்து பணி நடவடிக்கைகள் நடத்தப்படுகின்றன. ஸ்பீடாஸ் மென்பொருளைப் பயன்படுத்தி *காற்றுத்* தரவை அணுகலாம். விண் டு என்பது ஜி. ஜி. எஸ். முனையத்தினனுடன்பிறப்பு விண்கலம் ஆகும் ஆகும்.
# விண்டு (விண்கலம்)

## அறிவியல் நோக்கங்கள்

பன்னாட்டுச் சூரிய - நில இயற்பியல் அறிவியல் முன்முயற்சியின் நோக்கம் சூரிய - நில மின்மச் சூழலின் நடத்தையைப் புரிந்துகொள்வதாகும் , இதனால் சூரியக் காற்று நிலைமைகளில் ஏற்படும் மாற்றங்களுக்கு புவியின் வளிமண்டலம் எவ்வாறு துலங்கும் என்பதைக் கணிக்க முடியும். சூரியக் *காற்று* புவியையை அடைவதற்கு முன்பு அதன் பண்புகளை அளவிடுவதே விண்டு விண்கலத்தின் நோக்கமாகும்.  
- காந்த மண்டல, இயனி மண்டல ஆய்வுகளுக்கு வேண்டியமுழுமையான மின்ம ஆற்றல் துகள், காந்தப்புல உள்ளீட்டை வழங்குதல்.
- மேல் - காற்றோட்டப் பகுதியில் உள்ள கோள்களுக்கிடையேயான விண்வெளிக்கான காந்த மண்டல வெளியீட்டைத் தீர்மானித்தல்.
- புவிக்கு அருகிலுள்ள சூரியக் காற்றில் நிகழும் அடிப்படை மின்மச் செயல்முறைகளை ஆராய்தல்.
- *யூலிசெசு* பணி மூலம் எல்லியக்கோள அகலாங்குகளில் பயன்படுத்த அடிப்படை ஒளிமறைதள நோக்கீடுகளை வழங்குதல்.
# விண்டு (விண்கலம்)

## கருவிகள்

விண்டு விண்கலத்தில், கோனசு,காந்தப்புல ஆய்வு (காந்தப்புல ஆய்வு) (MFI), சூரியக் காற்று, மீயனல் இயனி உட்கூறு செய்முறை(SMS), உயர் ஆற்றல் துகள்கள், முடுக்கம், உட்கூறு, போக்குவரத்து (EPACT) ஆய்வு, சூரிய *காற்றுச் செய்முறை* (SWE) , முப்பருமான மின்ம, உயர் ஆற்றல் துகள் ஆய்வு(3DP), நிலைபெயர் காம்மாக்கதிர் கதிர்நிரல்மானி(TGRS), கதிரலை, மின்ம அலை ஆய்வு(WAVES) ஆகிய கருவிகள் உள்ளடங்கும். கோனசு, நிலைபெயர் காம்மாக்கதிர் கதிர்நிரல் மானி ஆகியவற்றில், சூரியச் சுடர்வீச்சின் காம்மாக்கதிர், உயர் ஆற்றல் ஒளியன் நோக்கீடுகள், காமா - கதிர்களின் ஒருங்கிணைப்பு வலையமைப்பின் ஒரு பகுதி ஆகியன உள்ளன. சூரியக் காற்று மீயனல் இயனி உட்கூறு(எஸ்எம்எஸ்) செய்முறை அடர் இயனிகளின் பொருண்மையையும் பொருண்மை/மின்னூட்ட விகிதங்களையும் அளவிடுகிறது. SWE, 3DP செய்முறைகள் குறைந்த ஆற்றலை அளவிடும் / பகுப்பாய்வு செய்யும். (கீழே 10 MeV) சூரியக் காற்று முன்னன்கள், மின்னன்கள். உள்ள சூரியக் காற்றில் காணப்படும் மின்காந்தப்புலங்களை அளவிட, WAVES , MFI செய்முறைகள் வடிவமைக்கப்பட்டுள்ளன. அனைத்தும் சேர்ந்ததே, விண்டு விண்கலத்தின் கருவித் தொகுப்பாகும். இவை ஒளிமறைப்பின் சூரியக் *காற்றுத்* தளத்தில் உள்ள மின்ம நிகழ்வுகளைப் பற்றிய முழுமையான விளக்கத்தை அளிக்கும்.
# விண்டு (விண்கலம்)

## கருவிகள்

### விண்டு வேவ்சு கருவி

#### நேரக் களப் பதக்கூறு எடுப்பி

விண்ட் வேவ்ஸ் கருவியின் மின்புலம் கண்டறியும் மூன்று செங்குத்து மின்புல இருமுனை உணர்சட்டங்களால் ஆனவை. சுழல் தளத்தில் இரண்டு (தோராயமாக விண்கலத்தின் ஒளிமறைதளம். மற்றது சுழல் அச்சு). கருவிகளின் முழுமையான WAVES தொகுப்பில் ஐந்து மொத்த அலைவாங்கிகள் அடங்கும். FFT எனப்படும் குறைந்த அதிர்வெண் FFT அலைவாங்கி (0.3 Hz முதல் 11 kHz வரை) TNR எனப்படும் வெப்ப இரைச்சல் அலைவாங்கி(4 - 256 kHz) RAD1 எனப்படும் கதிரலை வாங்கிப் பட்டை 1(20 - 1040 kHz) எனும், RAD2 எனப்படும் கதிரலை வாங்கிப் பட்டை 2 (RAD2), TDS எனப்படும் நேரக்கள பதக்கூரு எடுப்பி (மினசோட்டா பல்கலைக்கழகத்தால் வடிவமைக்கப்பட்டு கட்டப்பட்டது). நீளமான இரண்டு தற்சுழல் தள ஆண்டெனாவின் நீளம் 100 மீ (330 அடி) முனை முதல் முனை வரை இருக்கும். அதே நேரத்தில் E<sub>y</sub> என வரையறுக்கப்படும் குறுகிய முனை 15 மீ (49 ) முனை - முனை வரை இருக்கும். தற்சுழல் அச்சு இருமுனை E<sub>z</sub> என வரையறுக்கப்படுகிறது தோராயமாக 12 மீ (39அடி) முனை முதல் முனை வரை இருக்கும்.விண்கலத்தின் ஆற்றலைக் கணக்கிடும்போது இந்த ஆண்டெனா நீளங்கள் ~ 41.1 மீ (135 ft) ~ 3,79 மீ (12.4 ft) மற்றும் ~ 2,17 மீ (7 ft) அளவாக அமையும். [ குறிப்பு: இவை மாற்றத்திற்கு உட்பட்டவை; திட்ட மதிப்பீடுகள் மட்டுமே. இவை இரண்டு பதின்ம இடங்களுக்கு துல்லியமாக இருக்க வேண்டிய கட்டாயமில்லை. விண்ட் வேவ்ஸ் கருவி மூன்று செங்குத்து தேடல் சுருள் காந்தமானிகளைப் பயன்படுத்தி காந்தப்புலங்களைக் கண்டறிகிறது (அயோவா பல்கலைக்கழகத்தால் வடிவமைக்கப்பட்டு கட்டப்பட்டது). XY தேடல் சுருள்கள் XY இருமுனை உணர்சட்டத்துக்கு இணையாக இருக்க வேண்டும். தேடல் சுருள்கள் உயர் அதிர்வெண் காந்தப்புல அளவீடுகளை(Bx, ′By. ′ Bz′ ). அளவிடுகின்றன. WAVES கருவியின் Z - அச்சு புவிமைய ஒளிக்கற்றைத் திசைக்கு இணையாக உள்ளது. இவ்வாறு Z - அச்சில் எந்தச் சுழற்சியையும் செய்யலாம் , அதைத் தொடர்ந்து அந்த GSE திசையனின் Z - கூறில் உள்ள அடையாளத்தை WAVES கருவி ஆயத்தொலைவுகளாக சுழற்றலாம்.  
மின்சார (மற்றும் காந்த புல அலைவடிவ பிடிப்புகளை டைம் டொமைன் சாம்ப்லரிலிருந்து (டிடிஎஸ்) பெறலாம். TDS மாதிரிகள் என்பது ஒரு புலம் கூறுக்கு STEREO விண்கலத்தில் 2048 புள்ளிகள் (16384 புள்ளிகள்) கொண்ட அலைவடிவ பிடிப்பாகும். அலைவடிவங்கள் என்பது மின்சார புலம் மற்றும் நேரத்தின் அளவீடுகளாகும். மிக உயர்ந்த மாதிரி விகிதங்களில் , வேகமான (TDSF) மாதிரி வினாடிக்கு ~ 120,000 மாதிரிகள் (sps) மற்றும் மெதுவான (TDSS) மாதிரி ~ 7,500 sps இல் இயங்குகிறது. TDSF மாதிரிகள் இரண்டு மின்சார புல கூறுகளால் ஆனவை (பொதுவாக Ex மற்றும் EY), அதே நேரத்தில் TDSS மாதிரிகள் நான்கு திசையன்களால் ஆனவை - மூன்று மின்சார மற்றும் ஒரு காந்தப்புலம் அல்லது மூன்று காந்த மற்றும் ஒரு மின்சார புலம். TDSF ரிசீவர் சுமார் ~ 120 ஹெர்ட்ஸுக்கு கீழே எந்த லாபமும் இல்லை மற்றும் தேடல் சுருள் காந்தமானிகள் ~ 3,3 ஹெர்ட்ஸில் உருண்டு செல்கின்றன.
# விண்டு (விண்கலம்)

## கருவிகள்

### விண்டு வேவ்சு கருவி

#### வெப்ப இரைச்சல் வாங்கி

பொதுவாக ஒரு பட்டைக்கு 32 அல்லது 16 அலைவரிசைகளிலிருந்து 3 அலைவரிசைகள் மட்டுமே அமைக்கப்பட்டி<nowiki/>ருந்தாலும் , டி. என். ஆர் ~ 4 - 256 கிலோஹெர்ட்சு மின்புலங்களை 5 மடக்கை இடைவெளி அதிர்வெண் பட்டைகள் வரை அளவிடுகிறது , இதில் 7 nV / ஹெர்ட்சு<sup>1/2</sup> உணர்திறன் 400 ஹெர்ட்சு முதல் 6.4 கிலோஹெர்ட்சு பட்டை அகலம், மொத்த மாறும் வரம்பு 100 dB க்கும் அதிகமாக உள்ளது. தரவு இரண்டு மல்டி - சேனல் ரிசீவர்களால் எடுக்கப்படுகிறது , அவை பெயரளவில் 20 எம். எஸ். க்கு 1 மெகா ஹெர்ட்ஸ் மாதிரி விகிதத்தில் மாதிரியாக உள்ளன (மேலும் தகவலுக்கு Bougeret 1995 ஐப் பார்க்கவும்). டிஎன்ஆர் பெரும்பாலும் பிளாஸ்மா கோட்டைக் கவனிப்பதன் மூலம் உள்ளூர் பிளாஸ்மா அடர்த்தியைத் தீர்மானிக்கப் பயன்படுகிறது - கம்பி இருமுனை ஆண்டெனாவின் வெப்ப சத்தம் காரணமாக உள்ளூர் மேல் கலப்பின அதிர்வெண்ணில் உமிழ்வு. பிளாஸ்மா கோட்டின் அவதானிப்புக்கு இருமுனை ஆண்டெனா உள்ளூர் டெபை நீளத்தை விட நீளமாக இருக்க வேண்டும் என்பதை ஒருவர் கவனத்தில் கொள்ள வேண்டும். சூரியக் காற்றின் பொதுவான நிலைமைகளுக்கு λDe ~ 7 - 20 m (23 - 66 ft) காற்றின் மீது கம்பி இருமுனை ஆண்டெனாவை விட மிகக் குறைவு. இந்தப் பிரிவின் பெரும்பகுதி இதிலிருந்து எடுக்கப்பட்டது.
# விண்டு (விண்கலம்)

## கருவிகள்

### **விண்டு/ 3DP**

*காற்று* / 3DP கருவி (பெர்க்லி விண்வெளி அறிவியல் ஆய்வகத்தில் வடிவமைக்கப்பட்டு கட்டப்பட்டது) சூரியக் காற்றில் உள்ள மேற்பாத்மருக்கான எலக்ட்ரான்கள் மற்றும் அயனிகளின் விநியோகங்களின் முழு முப்பரிமாண அளவீடுகளை செய்ய வடிவமைக்கப்பட்டுள்ளது. இந்த கருவியில் மூன்று வரிசைகள் உள்ளன , ஒவ்வொன்றும் ஒரு ஜோடி இரட்டை - முனை குறைக்கடத்தி தொலைநோக்கிகளைக் கொண்டுள்ளன , ஒவ்வொன்றிலும் இரண்டு அல்லது மூன்று நெருக்கமான சாண்ட்விச் செயலற்ற அயனி பொருத்தப்பட்ட சிலிக்கான் டிடெக்டர்கள் உள்ளன , அவை ~20 கே. வி. க்கு மேலே உள்ள எலக்ட்ரான்கள் மற்றும் அயனிகளை அளவிடுகின்றன. இந்த கருவியில் மேல் - தொப்பி சமச்சீர் பிரிவு நிலைமின்னியல் பகுப்பாய்விகள் (மைக்ரோசேனல் பிளேட் டிடெக்டர்களுடன் (எம். சி. பி. க்கள்) உள்ளன , அவை ~3 eV முதல் 30 eV வரை அயனிகள் மற்றும் எலக்ட்ரான்களை அளவிட பயன்படுத்தப்படுகின்றன. இரண்டு வகையான கண்டுபிடிப்பான்கள் திட நிலை தொலைநோக்கிகளுக்கு ΔE / E ≈ 0.3 முதல் ஆற்றல் தீர்மானங்களைக் கொண்டுள்ளன (SST′ மற்றும் மேல் - தொப்பி ES பகுப்பாய்விகளுக்கு Δ E / E ≥ 0.2). கோணத் தீர்மானங்கள் SST க்கு 22.5 × 36′ மற்றும் மேல் தொப்பி ES பகுப்பாய்விகளுக்கு 5.6 to (கிரகணம்) க்கு அருகில் 22.5′ ஆகும். துகள் கண்டறிதல் கருவிகள் ஒரு முழு 4π ஸ்டெரடியன் கவரேஜை ஒரு முழு (அரை) சுழற்சியில் பெற முடியும். இந்தப் பிரிவின் பெரும்பகுதி இதிலிருந்து எடுக்கப்பட்டது.
# விண்டு (விண்கலம்)

## கருவிகள்

### **விண்டு/ 3DP**

#### திண்ம நிலைத் தொலைநோக்கிகள்

எஸ்எஸ்டி கண்டறிதல்கள் இரட்டை முனை தொலைநோக்கிகளின் மூன்று வரிசைகளைக் கொண்டுள்ளன , அவை ஒவ்வொன்றும் ஒரு ஜோடி அல்லது மூன்று நெருக்கமான சாண்ட்விச் செய்யப்பட்ட குறைக்கடத்தி கண்டறிதல்களைக் கொண்டுள்ளன. மையக் கண்டுபிடிப்பான் (மூன்று பாகங்களின் தடிமன் அல்லது T) 1.5 cm (2.5 அங்குலம்) பரப்பளவில் 500 μm தடிமனாக இருக்கும் , மற்ற கண்டுபிடிப்பான்கள் படலம் (F) மற்றும் திறந்த (O) ஒரே பரப்பளவில் இருக்கும் , ஆனால் 300 μm தடிப்பு மட்டுமே. தொலைநோக்கிகளின் ஒரு திசை ஒரு மெல்லிய லெக்சன் ஃபாயில் ~1500 ஆங்ஸ்ட்ரோம் (சூரிய ஒளியை அகற்ற ஒவ்வொரு பக்கத்திலும் ஆவியாக்கப்பட்ட அலுமினியத்தின் Å) இல் மூடப்பட்டுள்ளது (எஸ்எஸ்டி - ஃபாயில்) இதில் எலக்ட்ரான்களின் ஆற்றல் வரை புரோட்டான்களை நிறுத்த தடிமன் தேர்ந்தெடுக்கப்பட்டது (′400 KeV′). எலக்ட்ரான்கள் அடிப்படையில் படலத்தால் பாதிக்கப்படுவதில்லை. எதிர் பக்கத்தில் (எஸ்எஸ்டி - ஓபன்) ~ 400 கேவிக்கு கீழே உள்ள எலக்ட்ரான்களை நுழையவிடாமல் தடுக்க ஒரு பொதுவான துடைப்பம் காந்தம் பயன்படுத்தப்படுகிறது , ஆனால் அயனிகளை அடிப்படையில் பாதிக்காது. எனவே , அதிக ஆற்றல் துகள்கள் எதுவும் கண்டறிதல் சுவர்களில் ஊடுருவவில்லை என்றால் , SST - ஃபாயில் எலக்ட்ரான்களை மட்டுமே அளவிட வேண்டும் மற்றும் SST - திறந்த அயனிகளை மட்டுமே அளவிடவேண்டும். ஒவ்வொரு இரட்டை முனைய தொலைநோக்கியும் இரண்டு 36 × 20 × FWHM FOV′ கொண்டுள்ளது , இதனால் ஐந்து தொலைநோக்கிகளின் ஒவ்வொரு முனையும் 180 × 20 × இடத்தை உள்ளடக்கும். தொலைநோக்கி 6 சுழலும் அச்சுக்கு அதே கோணத்தை தொலைநோக்கி 2 ஐப் போல பார்க்கிறது , ஆனால் தொலைநோக்கி2 இன் இரு முனைகளும் மிகவும் தீவிரமான பாய்வுகளை அளவிட 10 இன் காரணியால் வடிவியல் காரணியைக் குறைக்க துளையிடப்பட்ட டாண்டலம் மறைப்பைக் கொண்டுள்ளன. எஸ்எஸ்டி - ஃபாயில் தரவு கட்டமைப்புகள் பொதுவாக 48 தரவு புள்ளிகளுடன் தலா 7 ஆற்றல் தொட்டிகளைக் கொண்டுள்ளன , அதே நேரத்தில் எஸ்எஸ்டி (SST) - ஓபன் 48 தரவு புள்ளியுடன் தலா 9 ஆற்றல் தொட்டிகளைக் கொண்டுள்ளது. இரண்டு கண்டுபிடிப்பாளர்களும் ΔE / E ≈ 30% ஆற்றல் தீர்மானங்களைக் கொண்டுள்ளன. இந்தப் பிரிவின் பெரும்பகுதி இதிலிருந்து எடுக்கப்பட்டது.
# விண்டு (விண்கலம்)

## கருவிகள்

### *விண்டு* / MFI

காந்தப்புலக் கருவி (MFI) இரட்டை முக்கோண ஃப்ளக்ஸ் கேட் காந்தமானிகளால் ஆனது. MFI ஆனது ±4 nT முதல் ±65,536 nT வரை மாறும் வரம்பைக் கொண்டுள்ளது , இது ±0.001 nT முதல் 0 - 10 ஹெர்ட்ஸ் சிக்னல்களுக்கான < 0.006 nT (RMS) சென்சார் சத்தம் நிலை மற்றும் மாதிரி விகிதங்கள் வினாடிக்கு 44 மாதிரிகள் (ஸ்னாப்ஷாட் நினைவகத்தில் 10.87 sps வரை நிலையான பயன்முறையில்) மாறுபடும். தரவு சராசரியாக 3 வினாடிகள் 1 நிமிடம் மற்றும் 1 மணி நேரத்தில் கிடைக்கிறது. அதிக விகிதங்களில் மாதிரியாக எடுக்கப்பட்ட தரவு (*அதாவது* > 10 sps) சில ஆய்வுகளில் உயர் நேர தீர்மானம் (HTR) தரவு என்று குறிப்பிடப்படுகிறது.
# விண்டு (விண்கலம்)

## கருவிகள்

### *விண்டு* / SWE

விண்ட் விண்கலத்தில் இரண்டு ஃபாரடே கோப்பை (எஃப்சி அயன் கருவிகள்) உள்ளன. எஸ். டபிள்யூ. இ. எஃப்சிகள் ஒவ்வொரு 92 விநாடிகளிலும் ஒரு சார்ஜ் தொட்டிக்கு 20 கோண மற்றும் 30 ஆற்றல் வரை குறைக்கப்பட்ட அயனி விநியோக செயல்பாடுகளை உருவாக்க முடியும். ஒவ்வொரு சென்சாரும் சுழல் தளத்திற்கு மேலே அல்லது கீழே ~ 15 சாய்வு மற்றும் ~ 150 eV முதல் ~ 8 KeV வரை ஆற்றல் வரம்பைக் கொண்டுள்ளது. ஒரு வட்ட துளை மாடுலேட்டர் கட்டத்திற்கு அருகில் உள்ள பிறழ்வுகளின் விளைவுகளை கட்டுப்படுத்துகிறது மற்றும் ஒவ்வொரு FC யிலும் சேகரிப்பாளர் தகடுகளின் சேகரிக்கும் பகுதியை வரையறுக்கிறது. ஒவ்வொரு விண்கல சுழற்சிக்கும் ஒரு செட் ஆற்றலில் FC கள் மாதிரி பின்னர் அடுத்த சுழற்சிக்கு ஆற்றலை அதிகரிக்கிறது. இந்த டிடெக்டர்களுக்கு 30 ஆற்றல் தொட்டிகள் வரை இருப்பதால் , ஒரு முழு குறைக்கப்பட்ட விநியோக செயல்பாட்டிற்கு 30 சுழற்சிகள் அல்லது 90 விநாடிகளுக்கு சற்று அதிகமாக தேவைப்படுகிறது.
# விண்டு (விண்கலம்)

## கருவிகள்

### *விண்டு* / கோனசு, TGRS

காமா - கதிர் ஒருங்கிணைப்பு வலையமைப்பு (GCN) மற்றும் கிரகங்களுக்கிடையேயான வலையமைப்பு ஆகியவற்றில் கோனஸ் மிகவும் சுறுசுறுப்பான பங்காளியாக உள்ளது. வானியற்பியல் நிலையற்ற நிலைகளின் அறிவிப்புகள் உலகளவில் உடனடியாக கோனுஸிலிருந்து அனுப்பப்படுகின்றன , மேலும் எல்லா இடங்களிலும் தொலைநோக்கிகளை நிலைநிறுத்துவதில் அவை முக்கியத்துவம் வாய்ந்தவை. இவ்வாறு , இந்த கருவி வானியற்பியல் சமூகத்திற்கு ஒரு செயலில் பங்களிப்பாளராக உள்ளது , எடுத்துக்காட்டாக , நீல் கெஹ்ரெல்ஸ் ஸ்விஃப்ட் ஆய்வகத்துடன் (*ஸ்விஃப்ட்* மிஷன்).  
குளிரூட்டியின் திட்டமிடப்பட்ட காலாவதி காரணமாக TGRS கருவி பணியின் ஆரம்பத்தில் நிறுத்தப்பட்டது.
# விண்டு (விண்கலம்)

## கருவிகள்

### *காற்று* / EPACT

ஆற்றல்மிக்க துகள்கள்ஃ முடுக்கம் கலவை மற்றும் போக்குவரத்து (EPACT) ஆய்வு பல தொலைநோக்கிகளைக் கொண்டுள்ளது , இதில் பின்வருவன அடங்கும்ஃ குறைந்த ஆற்றல் மேட்ரிக்ஸ் தொலைநோக்கி (LEMT) சுப்ரா தெர்மல் ஆற்றல் துகள் தொலைநோக்கி மற்றும் எலக்ட்ரான் - ஐசோடோப் டெலிஸ்கோப் அமைப்பு (ELITE). ELITE இரண்டு ஆல்பா - புரோட்டான் - எலக்ட்ரான் (APE) தொலைநோக்கிகள் மற்றும் ஒரு ஐசோடோப் தொலைநோக்கி (IT) ஆகியவற்றால் ஆனது.
**EPACT தொலைநோக்கி சுருக்கம்**  
| கட்டணம் வரம்பு | 2 முதல் 90 வரை | - 1 முதல் 26 வரை | - 1 முதல் 26 வரை | 2 முதல் 26 வரை | 2 முதல் 26 வரை |  |
| --- | --- | --- | --- | --- | --- | --- |
| ஆற்றல் வரம்புகள் |  |  |  |  |  |  |
| எலக்ட்ரான்கள் (MeV) | என் / ஏ | 0. 2 - 2.0 | 1 - 10 | என் / ஏ | என் / ஏ |  |
| ஹைட்ரஜன் (MeV) | 1. 4 - 10 | 4. 6 - 25 | 19 - 120 | என் / ஏ | என் / ஏ |  |
| ஹீலியம் (MeV/nucl) | 1. 4 - 10 | 4. 6 - 25 | 19 - 500 | 3. 4 - 55 | 0. 4 - 8.1 |  |
| இரும்பு (MeV/nucl) | 2.5 - 50 | 15 - 98 | 73 - 300 | 12 - 230 | 0. 02 - 1.2 |  |
| வடிவியல் காரணி (cm2/sr′) | 3 × 17 | 1. 2 | 1. 3 | ~ 9.0 | 2 × 0.4 | } |
மிக உயர்ந்த ஆற்றல் தொலைநோக்கிகள் (ஏ. பி. இ மற்றும் ஐ. டி.) ~5 மற்றும் ~20 மெகாவாட் புரோட்டான்களின் இரண்டு சேனல்களை ஏபிஇ செய்தாலும் , ஐடி அணைக்கப்பட்டு , பணியின் ஆரம்பத்தில் தோல்வியடைந்தன. இருப்பினும் LEMT (1 - 10 MeV / nucl வரம்பில் உள்ள ஆற்றல்களை மறைத்தல்) மற்றும் STEP (20 KeV - 1 MeV / Nucl வரம்பின் புரோட்டான்களை விட கனமான அயனிகளை அளவிடுதல்) இன்னும் மதிப்புமிக்க தரவுகளை வழங்குகின்றன.
# விண்டு (விண்கலம்)

## கருவிகள்

### *விண்டு* / SMS

சூரியக் காற்று மற்றும் மேற்பரப்பு அயன் கலவை பரிசோதனை (SMS) மூன்று தனித்தனி கருவிகளால் ஆனதுஃ சுப்ராதர்மல் அயன் கலப்பு நிறமாலை (STICS) உயர் தெளிவுத்திறன் நிறை நிறமாலை மற்றும் சூரியக் *காற்று* அயன் கலவு நிறமாலை. STICS ஒரு மின்னூட்டத்திற்கு நிறை மற்றும் 6 - 230 KeV / e ஆற்றல் வரம்பில் உள்ள அயனிகளுக்கான ஆற்றலை தீர்மானிக்கிறது. மாஸ் அடிப்படை மற்றும் ஐசோடோபிக் மிகுதிகளை 0 முதல் 12 கேவி / ஈ வரை தீர்மானிக்கிறது. 0 முதல் 30 KeV / e ஆற்றல் வரம்பில் உள்ள அயனிகளுக்கான நிறை சார்ஜ் மற்றும் ஆற்றலை SWICS தீர்மானிக்கிறது. SWICS ' stop ' microchannel plate Detector (எம். சி. பி.) இந்த கருவியின் திறன்களைக் குறைத்து , இறுதியில் மே 2000 இல் அணைக்கப்பட்டு தோல்வியடைந்தது. எஸ்எம்எஸ் தரவு செயலாக்க அலகு (டி. பி. யு) 26 ஜூன் 2009 அன்று ஒரு லேட்ச் - அப் மீட்டமைப்பை அனுபவித்தது , இது மாஸ் முடுக்கம் / வீழ்ச்சி மின் விநியோகத்தை ஒரு நிலையான மின்னழுத்த பயன்முறையில் வைப்பதை விட மின்னழுத்தங்களின் தொகுப்பின் வழியாக அடியெடுத்து வைப்பதை விட. 2010 ஆம் ஆண்டில் மாஸ் முடுக்கம் / வீழ்ச்சி மின் விநியோகத்தில் ஒரு சிறிய சீரழிவை சந்தித்தது , இது கருவியின் செயல்திறனைக் குறைத்தது , இருப்பினும் இது அறிவியல் தரவு பகுப்பாய்வை தீவிரமாக பாதிக்காது.
**எஸ்எம்எஸ் கருவிகள்**  
| அயன் இனங்கள் | எச் - ஃபெ | ஹி - நி | எச் - ஃபெ |  |
| --- | --- | --- | --- | --- |
| நிறை / கட்டணம் வரம்பு (amu/e′) | 1 - 30 | என் / ஏ | 1 - 60 |  |
| ஆற்றல் வரம்பு (kEV / e) | 0. 5 - 30 | 0. 5 - 11.6 | 8 - 226 |  |
| சராசரி வேக வரம்பு (km / s) |  |  |  |  |
| எச். எஸ். எல். சி. | 310 - 2400 | என் / ஏ | என் / ஏ |  |
| O6+ | 190 - 1470 | 200 - 900 | என் / ஏ |  |
| Fe10+ | 130 - 1010 | 200 - 500 | என் / ஏ |  |
| மொத்த வடிவியல் காரணி (cm2/sr) |  |  |  |  |
| cm2/sr | 2. 3 × 10 | என் / ஏ | 0. 05 |  |
| செமீ2 | 1. 8 × 10 | 0. 35 | என் / ஏ |  |
| இயக்க வரம்பு | 1010 | 1010 | 5 × 1010 | } |
# விண்டு (விண்கலம்)

## கண்டுபிடிப்புகள்

1. பெரிய அளவிலான சூரியக் காற்று-காந்த மண்டல இடைவினைகளுக்கும் நிலப்பரப்புக் காந்தமண்டலக் கடப்பில் காந்த மறுஇணைப்புக்கும் இடையிலான உறவின் நோக்கீடு.
1. கோளிடை அதிர்ச்சிகளின் சரிவில் உயர் அதிர்வெண் மின்புல அலைவுகளின்(≥1&nbsp;kHz) முதல் புள்ளியியல் ஆய்வு. இயனி ஒலி அலைகளின் வீச்சுகள் (IAWs) அதிகரித்து வரும் வேகமான முறைமை மேக் எண், அதிர்ச்சி அமுக்க விகிதத்துடன் அதிகரிப்பதாக கண்டறியப்பட்டுள்ளது. சரிவுப் பகுதியில் இயனி ஒலி அலைகளின் வீச்சுகள் நிகழ்வதற்கான அதிக நிகழ்தகவு இருப்பதையும் அவர்கள் கண்டறிந்தனர்.
1. கதிர்வீச்சுப் பட்டைகளில் ஒரு தேடல் சுருள் காந்தமானியைப் பயன்படுத்தி மிகப்பெரிய வீளை அலையின் நோக்கீடு.
1. அரைச்செங்குத்தான ஐபி அதிர்ச்சியின் மேல்புறத்தில் உள்ள சிற்றதிர்ச்சிகளின் முதல் நோக்கீடு.
1. வீளை வெப்பப் பாய நிலைப்பின்மையால் மின்னன் பகிர்வுகளைக் கொண்ட விஸ்லர் முறைமை அலைகளின் முதல் ஒருங்கமை நோக்கீடுகல்கள்.
1. 100 mV/m க்கும் அதிகமான வீச்சுடன் கோளிடை அதிர்ச்சியில் ஒரு நிலைமின் தனியன் அலையின் முதல் நோக்கீடு.
1. கோளிடை அதிர்ச்சியில் மின்னன் -பெர்சுட்டைன்ன் வகை அலைகளின் முதல் கவனிப்பு.
1. கோளிடை வகை II கதிரலை வெடிப்பின் வாயில் பகுதியின் முதல் நோக்கீடு.
1. லாங்முயர் அலை இசட்-முறைமை அலைகளுடன் இணைவதற்கான முதல் சான்று.
1. அதிர்ச்சி நிலைமாற்றப் பகுதியில் காணப்பட்ட இருமுனை நிலைமின்(ES) கட்டமைப்புகள் BGK முறைமைகளுடன் அல்லது மின்னன் கட்ட இடைவெளித் துளைகளுடன் ஒத்துப்போதலைப் பரிந்துரைக்கும் முதல் சான்று.
1. மின்னன் தறுவாய்(கட்ட) இடைவெளித் துளைகளின் வீச்சுக்கும் மின்னன் வெப்பநிலையில் ஏற்படும் மாற்றத்திற்கும் இடையிலான ஒட்டுறவுக்கான முதல் சான்று.
1. ஈரொருங்கமைப்பைப் பயன்படுத்தி நிலப்பரப்பு முன்னதிர்ச்சியில் மூன்று-அலை ஊடாட்டங்களின் முதல் நோக்கீட்டுச் சான்று.
1. கண்ணாடி, தீக்குழல், இயனி சழ்ல்ம்முடுக்கி நிலைப்பின்மையால் புரோட்டான் வெப்பநிலை சமச்சீரின்மைக் கட்டுப்பாடுகளின் முதல் சான்று.
1. ஆல்வென்- சுழன்முடுக்கி சிதறலின் முதல் சான்று.
1. முதல் ( சுட்டீரியோ(STEREO) விண்கலத்துடன் பகிரப்பட்டது) கதிர்வீச்சுப் பட்டைகளில் ஒரு மிகப் பெரிய அலைவீச்சு வீளை அலைவழி மின்னன் சிறப்படுதலைக் கண்டறிதல் (சுட்டீரியோ நோக்கீடுகளிலும் காணப்பட்டது).
1. நிலா எழுச்சியில் லாங்முயர், வீளை அலைகளின் முதல் நோக்கீடு.
1. சூரியக் காற்றில் வெப்பப் பாய நிலைப்பின்மையால் முடுக்கப்பட்ட வீளை முறைமை அலைகளுடன் மின்னன் சுழல்முடுக்கி அதிர்வுக்கான முதல் நேரடிச் சான்றுகள்.
1. குறுகிய, பெரிய அலைவீச்சு காந்தக் கட்டமைப்புகள் அல்லது SLAMS எனப்படும் ஃபோர்ஷாக் மின்காந்த அலைகளால் உள்ளூர் புலம்-சீரமைக்கப்பட்ட அயன் கற்றை உருவாக்கத்தின் முதல் சான்றுகள், அவை காந்தசோனிக் பயன்முறையில் சோலிடன் போன்ற அலைகள்.
1. 2019 ஆம் ஆண்டு வரை 100,000 க்கும் அதிகமான கோள்களுக்கும் விண்மீன்களுக்கும் இடையிலான தூசித் துகள் தாக்கங்கள் நோக்கீடு செய்யப்பட்டது
# விண்டு (விண்கலம்)

## செய்திகளில், அறிவியல் முன்னிலைப் படுத்தியன

- ஏப்ரல் 2012 உரை நாளிதழ் நாசாவின் முகப்புப்பக்கத்தில் செய்திகளை வெளியிடுகிறது.
- *விண்டு* விண்கலத்திலிருந்து தரவைப் பயன்படுத்தி, 2013 ஆம் ஆண்டு மார்ச்சு ஒரு கட்டுரை இயற்பியல் மதிப்பாய்வு கடிதங்களில் முன்னிலைக் கட்டுரையாகவும் நாசா சிறப்புக் கட்டுரையாகவும் முன்னிலைப்படுத்தப்பட்டது.
- 2013 ஆம் ஆண்டு ஏப்பிரல் கட்டுரை நாசா இணையதளத்தில் முன்னிலைப்படுத்தப்பட்டது.
- 2014 ஆம் ஆண்டு செப்டம்பர் கட்டுரை நாசா வலைத்தளத்திலும் மக்கள் அரிவியல் இதழிலும் முன்னிலைப்படுத்தப்பட்டது.
- விண்ட் அதன் ஏவுதலின் 20 வது ஆண்டு விழாவை 2014 நவம்பர் 1 அன்று கொண்டாடியது , இது நாசாவின் முகப்புப்பக்கத்தில் முன்னிலைப்படுத்தப்பட்டது.
- முதன்மையாக தெமிசு நோக்கீடுகளையும் *விண்டு* விண்கலத்திலிருந்து தரவையும் பயன்படுத்தி 2016 ஆம் ஆண்டு நவம்பர் ஒரு கட்டுரை இயற்பியல் மறுஆய்வு கடிதங்களில் வெளியிடப்பட்டது. மேலும் அது ஆசிரியர்களின் ஆலோசனை கட்டுரையாக தேர்ந்தெடுக்கப்பட்டது. நாசாவிலும் தெமிசு அறிவியல் நுகர்வு தளங்களிலும் முன்னிலைப்படுத்தப்பட்டது.
- சூரிய மேற்பரப்புக்கு அருகில் உள்ள ஒரு முன்னுரிமை மண்டலத்தில் இயனிகள் வெப்பமடைகின்றன என்பதைக் காட்டும் 2019 ஜூன் வ்ஆய்வறிக்கையில் *விண்டு கலத்* தரவு பயன்படுத்தப்பட்டது , அவை சுமார் இரண்டு ஆண்டுகளில் *பார்க்கர்* சோலார் புரோப்பால் பார்வையிடப்படும்.
- விண்ட் அதன் ஏவுதலின் 25 வது ஆண்டு விழாவை 2019, நவம்பர் 1 அன்று கொண்டாடியது , இது நாசா சிறப்புக் கட்டுரையில் சிறப்பிக்கப்பட்டுள்ளது.
- நாசாவின் கோடார்டு விண்வெளிப் பறப்பு மையத்தில் உள்ள *விண்டுச்* செயல்பாட்டுக் குழு 2015, செப்டம்பர் 2 அன்று AIAA விண்வெளி செயல்பாடுகள் மற்றும் ஆதரவு விருதைப் பெற்றது. நாசாவின் *விண்டு* விண்கலத்தை மீட்டெடுப்பதில் குழுவின் விதிவிலக்கான அறிதிறனையும் தனிப்பட்ட ஈகத்தையும் இந்த விருது பாராட்டுகிறது. *விண்டு*, *ஜியோடெயில்* , மேம்படுத்திய உட்கூறு தேட்டக்கலப் (ACE) பணிகளுக்கான பொறியியல் மேலாளர் ஜாக்குலின் சுனெல், குழு சார்பாக விருதை ஏற்றுக்கொண்டார்.
- 2019 ஆம் ஆண்டில், *விண்டுத்* திட்ட அறிவியலாளரான இலின் பி. வில்சன் III, நாசாவின் விதிவிலக்கான அறிவியல் சாதனைப் பதக்கம் பெற்றார்.
# தாசரி நாகபூசண இராவு

**தாசரி நாகபூசண இராவு** (Dasari Nagabhushana Rao) இந்தியாவைச் சேர்ந்த ஓர் அரசியல்வாதியாவார். இந்திய பொதுவுடைமைக் கட்சியின் உறுப்பினராக இவர் இயங்கினார். 1992 ஆம் ஆண்டு முதல் 1997 ஆம் ஆண்டு வரை ஆந்திரப் பிரதேச பொதுவுடைமைக் கட்சியின் மாநிலச் செயலாளராகப் பணியாற்றினார். 1998 ஆம் ஆண்டில் மாநிலங்களவை உறுப்பினராகத் தேர்ந்தெடுக்கப்பட்டார் மற்றும் இந்திய பொதுவுடைமைக் கட்சியின் தேசிய செயலக உறுப்பினராகவும் பணியாற்றினார். மாணவராக இருந்தபோதே அகில இந்திய மாணவர் கூட்டமைப்பில் சேர்ந்ததன் மூலம் தனது அரசியல் வாழ்க்கையைத் தொடங்கினார். 1953 ஆம் ஆண்டு முதல் 1955 ஆம் ஆண்டு வரை அனைத்திந்திய மாணவர் கூட்டமைப்பின் பொதுச் செயலாளராக இருந்தார்.  
2008 ஆம் ஆண்டு ஏப்ரல் மாதம் 28 ஆம் தேதியன்று தனது 82 ஆவது வயதில்ல் தாசரி நாகபூசண இராவு இறந்தார். இவருக்கு இரண்டு மகன்களும் ஒரு மகளும் இருந்தனர். ஏழை மற்றும் வயதான மக்களுக்கு சேவை செய்யும் அமைப்பான சந்திர இராசேசுவர ராவ் அறக்கட்டளையை நிறுவியதன் பின்னணியில் இவர் முக்கிய கருவியாக இருந்தார். இந்தியப் பொதுவுடைமைக் கட்சியின் ஆந்திரப் பிரதேச மாநிலத் தலைமையகமான தாசரி நாகபூசண இராவு பவன் இவரது நினைவாகப் பெயரிடப்பட்டது.
# இலித்தியம் முத்தெலூரைடு

**இலித்தியம் முத்தெலூரைடு** (*Lithium tritelluride*) என்பது LiTe<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியமும் தெலூரியமும் சேர்ந்து இந்த இடைச்செருகல் சேர்மம் உருவாகிறது. Li-Te அமைப்பின் மூன்று அறியப்பட்ட உறுப்பினர்களில் இதுவும் ஒன்றாகும். மற்றவை மூல உலோகங்களும் இலித்தியம் இருதெலூரைடும் (Li<sub>2</sub>te).
# இலித்தியம் முத்தெலூரைடு

## கண்டுபிடிப்பு

இலித்தியம் முத்தெலூரைடு முதன்முதலில் 1969 ஆம் ஆண்டில் அமெரிக்க அணுசக்தி ஆணையத்தின் ஆராய்ச்சியாளர்களால் கண்டுபிடிக்கப்பட்டது. அணு உலையை குளிர்விக்க உருகிய தெலூரியம் உப்புகளைப் பயன்படுத்துவதற்கான சாத்தியக்கூறுகளால் இருப்பதால் இச்சேர்மம் பற்றிய ஆராய்ச்சி முதன்மையாக தொடங்கியது.
# இலித்தியம் முத்தெலூரைடு

## கட்டமைப்பு

கட்டமைப்பு ரீதியாக, இலித்தியம் முத்தெலூரைடு தெலூரியத்திற்கு இணையான கிராபீன் போன்ற தளங்களால் ஆனதாகும். இந்த தளங்களில் உள்ள அணுக்கள் தெலூரியத்தின் "செங்குத்து" நெடுவரிசைகளை உருவாக்க சீரமைக்கப்படுகின்றன; இலித்தியம் அயனிகள் பின்னர் ஒவ்வொரு தெலூரியம் அறுகோணத்தின் மையத்திலும் ஓடும் நெடுவரிசைகளை உருவாக்குகின்றன.
# கீழ்த்திசை பச்சைப் பஞ்சுருட்டான்

**கீழ்த்திசை பச்சைப் பஞ்சுருட்டான்** (அறிவியல் பெயர்: *Merops orientalis orientalis*) என்பது பச்சைப் பஞ்சுருட்டானின் துணையினம் ஆகும். இது இந்தியா, இலங்கை போன்ற நாடுகளில் காணப்படுகிறது.
# கீழ்த்திசை பச்சைப் பஞ்சுருட்டான்

## விளக்கம்

கீழ்த்திசை பச்சைப் பஞ்சுருட்டான் பறவையானது சிட்டுக்குருவி அளவில் சுமார் 23 செ.மீ. நீளம் இருக்கும். இதன் அலகு கறுப்பாகவும், விழிப்படலம் சிவப்பாகவும், கால்கள் கறுப்பாகவும் இருக்கின்றன. நெற்றி பச்சையாகவும், தலையும் பிடரியும் பொன் நிறத்திலும் இருக்கின்றன. மோவாயும் கண்ணுக்குக் கீழ் ஒரு சிறு கோடும், தொண்டை நாலங் கலந்த பச்சையாக இருக்கும். மார்புக்கும் கழுத்துக்கும் இடையே சிறு கருவளையம் காணப்படும். மார்பும் வயிறும் பச்சை நிறத்தில் இருக்கும். ஐந்து செ. மீ. நாளமுள்ள இதன் வாலின் நடு இறகுகள் மேலும் ஐந்து செ.மீ. அளவுக்கு கம்பி போல நீண்டிருக்கும்.
# கீழ்த்திசை பச்சைப் பஞ்சுருட்டான்

## நடத்தை

காக்கை, மைனா போல எங்கும் சாதாரணமாக காணப்படும் பறவைகளுள் இதுவும் ஒன்றாகும். வேலிகளிலும், மின்கம்பிகளிலும் அமர்ந்திருக்க காணலாம். உட்கார்ந்திருக்கும் இடத்தில் இருந்து தாவிப் பறந்து பூச்சிகளைப் பிடித்து மீண்டும் அமர்ந்து விழுங்கும். கடற்கரைப் பகுதிகளிலும் இப்பறவையைக் காண இயலும். அங்கு மணல் வெளியில் தரையில் அமர்ந்து புழு பூச்சிகளைப் பிடிக்கும். பறக்கும் பூச்சிகளை விடாது துரத்தி இலாவகமாக பிடிக்கும் ஆற்றல் வாய்ந்தது. இதன் முதன்மை உணவாக வண்டுகள், பூச்சிகள் போன்றவை ஆகும்.  
ட்ரீஇ, ட்ரீஇ, ட்ரீஇப் என பறக்கும் போதும் அமர்ந்திருக்கும் போதும் கத்தும்.
# கீழ்த்திசை பச்சைப் பஞ்சுருட்டான்

## இனப்பெருக்கம்

இவை மார்ச் முதல் மே முடிய இனப்பெருகம் செய்கின்றன. ஆற்றங்கரையில் உள்ள மண் திட்டுகள், சாலையோர கால்வாய்களின் மணல் திட்டுகள் போன்றவற்றில் வங்கு குடைந்து அதன் உள்ளே நான்கு முதல் ஏழு வரையிலான வெள்ளை முட்டைகளை இடும். வங்கு குடைவது குஞ்சுகளைப் பேணுவது போன்றவற்றில் ஆண் பெண் பறவைகள் இணைந்து செயல்படும்.
# பிரீதம் சிங் பன்வார்

**பிரீதம் சிங் பன்வார்** (*Pritam Singh Panwar*) என்பவர் இந்திய அரசியல்வாதியும் மற்றும் உத்தரகாண்டம் கிராந்தி தள தலைவர் மற்றும் உத்தராகாண்டச் சட்டமன்ற உறுப்பினர் ஆவார். இவர் 2002 உத்தரகாண்ட சட்டமன்றத் தேர்தல் மற்றும் 2012 தேர்தலில் யமுனோத்ரி தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 2012 உத்தரகாண்ட சட்டப் பேரவைத் தேர்தலில் இந்தியத் தேசிய காங்கிரசின் கேதார் சிங் ராவத்தை தோற்கடித்தார். 2017 உத்தரகாண்ட சட்டப்பேரவைத் தேர்தலில் தனௌல்டி சட்டமன்ற தொகுதியில் பாஜக வேட்பாளராப் போட்டியிட்டு வெற்றிபெற்றார்.
# லியுத்தேத்தியம்(III) அயோடைடு

இலூட்டீசியம்(III) அயோடைடு நீரேற்றை அமோனியம் அயோடைடுடன் சேர்த்து சூடுபடுத்தினால் நீரிலி நிலை இலூட்டீசியம்(III) அயோடைடு படிகமாகும். இதனுடன் தொடர்புடைய ஆக்சைடு அயோடைடும் உயர்ந்த வெப்பநிலையில் உடனடியாக உருவாகிறது.  
சீரியத்துடன் இலூட்டீசியம்(III) அயோடைடு சேர்மத்தை மாசாக கலந்து பாசிட்ரான் உமிழ்வு தளகதிர் வரைவிகளில் பயன்படுத்த வடிவமைக்கப்படுகிறது. நியூட்ரான் மற்றும் காமா கதிர்வீச்சைக் கண்டறிய LuI<sub>3</sub>-YI<sub>3-</sub>GdI<sub>3</sub> மினுமினுப்பிகளில் இட்ரியம் அயோடைடு, கடோலினியம் அயோடைடு ஆகியவற்றுடன் இலூட்டீசியம்(III) அயோடைடையும் சேர்த்துப் பயன்படுத்தலாம்.
# சிறீதர் ரெட்டி

**மருத்துவர் சிறீதர் ரெட்டி** (*Dr. Sridhar Reddy*) இந்தியாவைச் சேர்ந்த ஒரு பல் மருத்துவர் மற்றும் சமூக ஆர்வலர் ஆவார். சிறீ கிருட்டிண சைதன்ய வித்யாவிகார் தெருவோரக் குழந்தைகள் அறக்கட்டளையின் தலைவராகவும் உள்ளார், இது ஓர் அரசு சாரா அமைப்பாகும். இவர் தனது குழுவுடன் ஆதரவற்ற குழந்தைகளுக்கு மறுவாழ்வு கொடுக்கும் செயல்பாடுகளில் பணியாற்றுகிறார்.
# சிறீதர் ரெட்டி

## ஆரம்ப கால வாழ்க்கை

சிறீதர் ரெட்டி 1967 ஆம் ஆண்டு திசம்பர் மாதம் 21 ஆம் தேதி ஐதராபாத்தில் வேமன ரெட்டி மற்றும் இலட்சுமி ராச்சியம் ஆகியோருக்கு மகனாகப் பிறந்தார். ஐதராபாத்தில் உள்ள அரசு பல் மருத்துவக் கல்லூரியில் பல்மருத்துவம் பட்டம் பெற்றார். 1992 ஆம் ஆண்டில் தாவணகெரேவில் உள்ள பாபுச்சி பல் மருத்துவக் கல்லூரியில் பல் அறுவை சிகிச்சையில் முதுநிலை படிப்பை முடித்தார் தும்கூரில் உள்ள சித்தார்த்தா பல் மருத்துவக் கல்லூரியில் இரண்டு ஆண்டுகள் பணிபுரிந்தார்
# சிறீதர் ரெட்டி

## தொழில்

சிறீதர் ரெட்டி ஒரு பல் மருத்துவராக முதலில், முகம், தாடை அல்லது வாயிலுள்ள நோய்களுக்கு மருத்துவம் செய்யும் சிறப்பு பல்மருத்துவரான அறுவைச் சிகிச்சை நிபுணர் சி.சனசேகரனிடம் ஒரு வருடம் சம்பளம் இல்லாமல் கவுரவ அடிப்படையில் பணியாற்றினார். பின்னர் 1995 ஆம் ஆண்டில் தனது சொந்த மருத்துவமனையை "சிறீதர் சிறப்பு பல் மருத்துவமனையாகத் தொடங்கினார். 2006 ஆம் ஆண்டில், தனது பல்சிறப்பு பல் மருத்துவமனையான " மருத்துவர் சிறீதர் பன்னாட்டு பல் மருத்துவமனை & ஆராய்ச்சி மையத்தை" அப்போதைய முதல்வர் ஒய்.எசு. இராசசேகர ரெட்டி மூலம் திறப்பு விழா செய்து தொடங்கினார்.  
கிருட்டிணா மாவட்டத்தின் இந்திய செஞ்சிலுவை சங்கத்தின் தலைவராகவும் பதவி வகித்துள்ளார்.
# சிறீதர் ரெட்டி

## சமூக கொள்கை

- சிறீதர் ரெட்டியாக இவர் அரசுப் பள்ளிகள், ஆதரவற்ற குழந்தைகள் மற்றும் தெருவோரக் குழந்தைகளுக்கான இலவச பல் மருத்துவ முகாம்களை நடத்தும் நடமாடும் பல் மருத்துவ வசதியை நடத்தி வருகிறார்.
- இவரது குழந்தைகள் இல்லம் மூன்று வளாகங்களில் நடத்தப்படுகிறது. விசயவாடாவில் இரயில்வே குழந்தைகள் திட்டத்தையும் இவ்வமைப்பு வழங்குகிறது. மேலும் இங்கு இரயில் நிலையத்திலிருந்து அழைத்து வரப்படும் குழந்தைகளுக்கு ஆலோசனை, கல்வி மற்றும் தொழில் திறன்கள் வழங்கப்பட்டு பராமரிக்கப்படுகிறது.
# சிறீதர் ரெட்டி

## சமூக கொள்கை

### தொழில்முறை சாதனைகள்

- இந்தியாவில் கதிரியக்கவிசியோகிராபி, உள்முக புகைப்படக்கருவி, பல்நோக்கு லேசர் சிகிச்சைகள் மற்றும் புளூ கேம் தொழில்நுட்பம் ஆகியவற்றை அறிமுகப்படுத்தினார்.
- ஈநாடு சுகிபவ திட்டத்தின் கீழ் உதடு பிளவு உள்ள குழந்தைகளுக்கு இலவச அறுவை சிகிச்சை செய்தார்.
- இந்தியாவில் உள்ள முகம் தாடை மற்றும் வாய்வழி அறுவை சிகிச்சை இதழால் இவர் அங்கீகரிக்கப்பட்டார்.